ਜੇ ਦੁਨੀਆਂ ਤੇ ਆਵਾਂਗੀ ਮੈਂ ਮਾਪਿਆਂ ਦੀ ਦੁਲਾਰੀ ਕਹਾਵਾਂਗੀ ਮੈਂ, ਭੈਣਾਂ ਨਾਲ ਲਾਡ ਲਡਾਵਾਂਗੀ ਮੈਂ, ਪੜ੍ਹ ਵੱਡੇ ਅਹੁੱਦੇ ਤੇ ਜਾਵਾਂਗੀ ਮੈਂ, ਧੀਆਂ ਕੀ ਹੁੰਦੀਆਂ ਦਿਖਾਵਾਂਗੀ ਮੈਂ, ਤਲੀਆਂ ਤੇ ਮਹਿੰਦੀ ਸਜਾਵਾਂਗੀ ਮੈਂ, ਚਿੜੀਆਂ-ਚੰਬੇ ਦਾ ਹਿੱਸਾ ਬਣ ਜਾਵਾਂਗੀ ਮੈਂ, ਸਭ ਦੀ ਜਿੰਦਗੀ ਰੁਸ਼ਨਾਵਾਂਗੀ ਮੈਂ, ਫਰਜਾਂ ਦਾ ਬੋਝ ਉਠਾਵਾਂਗੀ ਮੈਂ, ਬੇਟੀ, ਬਹੂ, ਮਾਂ ਕਹਾਵਾਂਗੀ ਮੈਂ, ਸਾਰੇ ਹੀ ਰਿਸ਼ਤੇ ਨਿਭਾਵਾਂਗੀ ਮੈਂ, ਹਾਲਾਤਾਂ ਤੋਂ ਨਾ ਘਬਰਾਵਾਂਗੀ ਮੈਂ, ਹੌਂਸਲੇ ਦੀ ਉਡਾਣ ਭਰ ਜਾਵਾਂਗੀ ਮੈਂ, ਅਰਸ਼ਾਂ ਨੂੰ ਹੱਥ ਲਾ ਕੇ ਆਵਾਂਗੀ ਮੈਂ, ਜਗ ਤੋਂ ਧੀਆਂ ਦੀ ਕਦਰ ਕਰਾਵਾਂਗੀ ਮੈਂ, 'ਪ੍ਰੀਤ' ਇਹ ਸਭ ਤਾਂ ਹੀ ਕਰ ਪਾਵਾਂਗੀ ਮੈਂ, ਜਨਮ ਲੈਕੇ ਜੇ ਦੁਨੀਆਂ ਤੇ ਆਵਾਂਗੀ ਮੈਂ।
ਜੇ ਦੁਨੀਆਂ ਤੇ ਆਵਾਂਗੀ ਮੈਂ - Nirpakh Awaaz - ਨਿਰਪੱਖ ਤੇ ਆਜ਼ਾਦ